பதிபசு பாசம் எனப்பகர் மூன்றில்பதியினைப் போற்பசு பாசம் அனாதிபதியினைச் சென்றணு காப்பசு பாசம்பதியணு கிற்பசு பாசம் நில் லாவே. வேயின் எழுங்கனல் போலேஇம் மெய்யெனும்கோயி லிருந்து குடிகொண்ட கோன்நந்திதாயினும் மும்மலம் மாற்றித் தயாஎன்னும்தோயம தாய் எழுஞ் சூரிய னாமே. சூரிய காந்தமும் சூழ்பஞ்சும் போலவேசூரிய காந்தம் சூழ்பஞ்சைச் சுட்டிடாசூரியன் சந்நிதி யிற்சுடு மாறுபோல்சூரியன் தோற்றமுன் அற்ற மலங்களே. மலங்கள்ஐந் தாமென மாற்றி அருளித்தலங்கள்ஐந் தானற் சதாசிவ மானபுலங்களைந் தான்அப் பொதுவினுள் நந்திநலங்களைந் தான்உள் நயந்தான் அறிந்தே. அறிவுஐம் புலனுட னேநான் றதாகிநெறியறி யாதுற்ற நீர்ஆழம் போலஅறிவுஅறி வுள்ளே அழிந்தது போலக்குறியறி விப்பான் குருபர னாமே. ஆமேவு பால்நீர் பிரிக்கின்ற அன்னம்போல்தாமே தனிமன்றில் தன்னந் தனிநித்தம்தீமேவு பல்கர ணங்களுள் உற்றனதாமேழ் பிறப்பெரி சார்ந்தவித் தாமே. வித்தைக் கெடுத்து வியாக்கிரத் தேமிகச்சுத்தத் துரியம் பிறந்து துடக்கறஒத்துப் புலனுயிர் ஒன்றாய் உடம்பொடுசெத்திட் டிருப்பார் சிவயோகி யார்களே. சிவயோக மாவது சித்தசித் தென்றுதவயோகத் துள்புக்குத் தன்னொளி தானாய்அவயோகஞ் சாராது அவன்பதி போகநவயோக நந்தி நமக்களித் தானே.